|  |  |
| --- | --- |
| **RKP broj** | 37700 |
| **Naziv obveznika** | OPĆINA SVETI KRIŽ ZAČRETJE |
| **Razina** | 23 |

**BILJEŠKE UZ FINANCIJSKE IZVJEŠTAJE**

**ZA RAZDOBLJE**

**I - VI 2025.**

**Izvještaj o prihodima i rashodima, primicima i izdacima**

Bilješka 1.

|  |  |  |  |  |  |
| --- | --- | --- | --- | --- | --- |
| **Račun iz rač. plana** | **Opis stavke** | **Šifra** | **Ostvareno u izvještajnom razdoblju prethodne godine** | **Ostvareno u izvještajnom razdoblju tekuće godine** | **Indeks (%)** |
| 6 | PRIHODI POSLOVANJA (šifre 61+62+63+64+65+66+67+68) | 6 | 1.911.523,66 | 1.996.741,53 | 104,5 |
| 3 | RASHODI POSLOVANJA (šifre 31+32+34+35+36+37+38) | 3 | 1.149.879,58 | 1.574.769,32 | 137,0 |
|  | **VIŠAK PRIHODA POSLOVANJA (šifre 6-Z005)** | **X001** | **761.644,08** | **421.972,21** | **55,4** |
| 7 | Prihodi od prodaje nefinancijske imovine (šifre 71+72+73+74) | 7 | 0,00 | 0,00 | - |
| 4 | Rashodi za nabavu nefinancijske imovine (šifre 41+42+43+44+45) | 4 | 464.662,08 | 298.859,08 | 64,3 |
|  | **MANJAK PRIHODA OD NEFINANCIJSKE IMOVINE (šifre 4-7)** | **Y002** | **464.662,08** | **298.859,08** | **64,3** |
| 8 | Primici od financijske imovine i zaduživanja (šifre 81+82+83+84+85) | 8 | 0,00 | 0,00 | - |
| 5 | Izdaci za financijsku imovinu i otplate zajmova (šifre 51+52+53+54+55) | 5 | 27.647,12 | 27.647,12 | 100 |
|  | **MANJAK PRIMITAKA OD FINANCIJSKE IMOVINE I ZADUŽIVANJA (šifre 5-8)** | **Y003** | **27.647,12** | **27.647,12** | **100** |
|  | **VIŠAK PRIHODA I PRIMITAKA (šifre X678-Y345)** | **X005** | **269.334,88** | **95.466,01** | **35,4** |

Konsolidirani financijski izvještaj Općine Sveti Križ Začretje obuhvaća financijski izvještaj Općine Sveti Križ Začretje te financijske izvještaje proračunskih korisnika Općinske knjižnice i čitaonice Sveti Križ Začretje i Dječjeg vrtića Sveti Križ Začretje. Obrazac PR-RAS sadrži sve naplaćene prihode i izvršene rashode Općine Sveti Križ Začretje i proračunskih korisnika Općinske knjižnice i čitaonice Sveti Križ Začretje i Dječjeg vrtića Sveti Križ Začretje za razdoblje od 01.01. do 30.06.2025. godine. Ukupni prihodi su ostvareni u iznosu od 1.996.741,53 €, a rashodi u iznosu od 1.901.275,52 €. Razlika između prihoda i rashoda (VIŠAK) iznosi 95.466,01 €. Ukupni konsolidirani višak zajedno s prenesenim viškom prethodnih godina iznosi 957.688,70 €.

Bilješka 2.

|  |  |  |  |  |  |
| --- | --- | --- | --- | --- | --- |
| **Račun iz rač. plana** | **Opis stavke** | **Šifra** | **Ostvareno u izvještajnom razdoblju prethodne godine** | **Ostvareno u izvještajnom razdoblju tekuće godine** | **Indeks (%)** |
| 6361 | Tekuće pomoći proračunskim korisnicima iz proračuna koji im nije nadležan | 6361 | 3.613,20 | 1.599,62 | 44,3 |

Prikazuje sredstva tekućih pomoći korisnicima iz proračuna koji im nije nadležan, u konkretnom slučaju odnosi se na sredstva državnog proračuna koja su namijenjena proračunskom korisniku Dječji vrtić Sveti Križ Začretje za potrebe provedbe redovne djelatnosti predškolskog odgoja, ali i za potrebe pokrivanja troškova za djecu s poteškoćama u integraciji, te ostale tekuće pomoći iz proračuna koji im nije nadležan kao što je Grad Krapina za sufinanciranje djeteta s područja Grada Krapine u Dječjem vrtiću Sveti Križ Začretje. Zbog kašnjenja uplata od strane države iznos je nešto manji u odnosu na prethodno izvještajno razdoblje.

Bilješka 3.

|  |  |  |  |  |  |
| --- | --- | --- | --- | --- | --- |
| **Račun iz rač. plana** | **Opis stavke** | **Šifra** | **Ostvareno u izvještajnom razdoblju prethodne godine** | **Ostvareno u izvještajnom razdoblju tekuće godine** | **Indeks (%)** |
| 6526 | Ostali nespomenuti prihodi | 6526 | 58.760,85 | 75.946,72 | 129,2 |

Sredstva na ovome računu odnose se na ostale nespomenute prihode u kategoriju kojih se ubrajaju prihodi proračunskog korisnika Dječji vrtić Sveti Križ Začretje koji se evidentiraju na osnovi plaćanja dijela ekonomske cijene usluge predškolskog obrazovanja od strane roditelja djece polaznika dječjeg vrtića te članarina koju ubire Općinska knjižnica i čitaonica Sveti Križ Začretje. Ostvareni iznos nešto je veći u odnosu na prošlo izvještajno razdoblje zbog povećanja broja upisane djece u Dječji vrtić Sveti Križ Začretje, te povećanja članova i članarine Općinske knjižnice i čitaonice.

Bilješka 4.

|  |  |  |  |  |  |
| --- | --- | --- | --- | --- | --- |
| **Račun iz rač. plana** | **Opis stavke** | **Šifra** | **Ostvareno u izvještajnom razdoblju prethodne godine** | **Ostvareno u izvještajnom razdoblju tekuće godine** | **Indeks (%)** |
| 3 | RASHODI POSLOVANJA (šifre 31+32+34+35+36+37+38) | 3 | 1.149.879,58 | 1.574.769,32 | 137,0 |

Rashodovni dio obrasca sadrži materijalne rashode, financijske rashode te rashode za nabavu nefinancijske imovine proračunskih korisnika koji nisu financirani iz općeg proračuna, već su financirana vlastitim sredstvima istih. Dječji vrtić Sveti Križ Začretje vlastitim sredstvima financira pretežito materijalne rashode kao što su troškovi režija, troškovi nabave materijala, namirnica i sirovina za rad kuhinje, te troškova nabave didaktičkog i ostalog materijala.

Bilješka 5.

|  |  |  |  |  |  |
| --- | --- | --- | --- | --- | --- |
| **Račun iz rač. plana** | **Opis stavke** | **Šifra** | **Ostvareno u izvještajnom razdoblju prethodne godine** | **Ostvareno u izvještajnom razdoblju tekuće godine** | **Indeks (%)** |
| 31 | Rashodi za zaposlene (šifre 311+312+313) | 31 | 394.444,22 | 574.210,40 | 145,6 |

Odnosi se na rashode za zaposlene u Jedinstvenom upravnom odjelu Općine Sveti Križ Začretje te proračunskim korisnicima gdje bilježimo rast u odnosu na prethodno izvještajno razdoblje zbog dodatnog zapošljavanja i povećanja plaća u Dječjem vrtiću Sveti Križ Začretje.

Bilješka 6.

|  |  |  |  |  |  |
| --- | --- | --- | --- | --- | --- |
| **Račun iz rač. plana** | **Opis stavke** | **Šifra** | **Ostvareno u izvještajnom razdoblju prethodne godine** | **Ostvareno u izvještajnom razdoblju tekuće godine** | **Indeks (%)** |
| 4241 | Knjige | 4241 | 2.836,70 | 4.410,28 | 155,5 |

Odnosi se na troškove nabave nove književne građe Općinske knjižnice i čitaonice Sveti Križ Začretje financiranih sredstvima mimo općinskog proračuna. Prvenstveno se kao izvor financiranja koriste sredstva pomoći Ministarstva kulture i medija te Krapinsko-zagorske županije.

**Izvještaj o obvezama**

Bilješka 7.

|  |  |  |  |  |
| --- | --- | --- | --- | --- |
| **Račun iz rač. plana** | **Opis stavke** | **Šifra** | **Iznos** | **Indeks (%)** |
|  | Stanje obveza 1. siječnja (=stanju obveza iz Izvještaja o obvezama na 31. prosinca prethodne godine) | V001 | 1.084.896,64 | - |

Prikazuje stanje obveza Općine zajedno s proračunskim korisnicima na dan 01. siječnja 2025. godine te iste iznose 1.084.896,64 €

Bilješka 8.

|  |  |  |  |  |
| --- | --- | --- | --- | --- |
| **Račun iz rač. plana** | **Opis stavke** | **Šifra** | **Iznos** | **Indeks (%)** |
|  | Stanje dospjelih obveza na kraju izvještajnog razdoblja (šifre V008+D23+D24 + 'D dio 25,26' + D27) | V007 | 16.523,20 | - |

Kao i kod pojedinačnog financijskog izvještaja stanje dospjelih obveza u potpunosti se odnosi na dospjele obveze Općine te je ono dogovoreno na zahtjev dobavljača za plaćanjem u više obroka ili s kasnijim rokom dospijeća.

Bilješka 9.

**Unutargrupne transakcije koje su u izvještajima eliminirane**

Prilikom izrade konsolidiranih financijskih izvještaja Općine izvršene su eliminacije međusobnih transakcija između Općine i njenih proračunskih korisnika, a koje se odnose na tekuće pomoći dane proračunskim korisnicima, odnosno prijenose sredstava za financiranje plaća i ostalih materijalnih rashoda sukladno Uputama za izradu proračuna i financijskih planova korisnika. Također eliminirana su i unutargrupne, odnosno međusobne obveze za povrat sredstava u proračun po osnovi bolovanja na teret HZZO-a. Konkretno konsolidacijom su eliminirana sredstva za plaće djelatnika i ostalih rashoda za zaposlene proračunskog korisnika Dječji vrtić Sveti Križ Začretje u ukupnom iznosu od 360.795,25 €, te sredstva za plaće djelatnika, ostalih rashoda za zaposlene te ostalih materijalnih i sličnih rashoda proračunskog korisnika Općinske knjižnice i čitaonice u ukupnom iznosu od 32.162,42 €. Ove eliminacije su izvršene sukladno Pravilniku o financijskom izvještavanju u proračunskom računovodstvu i obvezama konsolidacije financijskih izvještaja.

Bilješka 10.

**Manjak ili višak u poslovanju grupe i pregled strukture manjka/viška po proračunskim korisnicima**

Provedenim postupkom konsolidacije proračuna i proračunskih korisnika dolazimo do rezultata viška prihoda nad rashodima u ukupnom iznosu od 95.466,01 €, od čega se 160.434,79 € odnosi na višak Općine, 238,93 € na manjak Općinske knjižnice i čitaonice Sveti Križ Začretje, te 64.729,85 € na manjak Dječjeg vrtića Sveti Križ Začretje. Ovako izražen manjak Dječjeg vrtića Sveti Križ Začretje rezultat je nedavnog ukidanja kontinuiranih rashoda, odnosno knjigovodstvenog evidentiranja sredstava za plaće djelatnika za mjesec lipanj na dan 30.06.2025. godine, dok će prihod, odnosno sredstva za pokriće nastalog troška, odnosno obveze od proračuna primiti tek u srpnju. Što se tiče prenesenih viškova, odnosno manjkova iz prethodnih godina, provedenom konsolidacijom preneseni višak prihoda nad rashodima prethodnih godina ukupno iznosi 862.222,69 €, a sastoji se od 842.465,99 € viška prihoda Općine, 23.574,58 € viška Dječjeg vrtića Sveti Križ Začretje, te 3.817,88 € manjka Općinske knjižnice i čitaonice. Ovako veliki preneseni višak na strani proračuna Općine rezultat je poslovanja prethodnih godina, prvenstveno prodajom dijela imovine. Zaključno, ostvarenim viškom na kraju izvještajnog razdoblja, te prenesenim viškovima iz prethodnih godina, ukupni konsolidirani rezultat poslovanja Općine Sveti Križ Začretje iznosi 957.688,70 € raspoloživ u narednim godinama za potrebe provedbe kapitalnih projekata, ali i redovno poslovanje kako Općine tako i njenih proračunskih korisnika.